Сарацином в середовіку называли тыж и тренажер про рыцарѣ. Было то деревяне торзо чоловѣка (сарацина), в едной руцѣ держачого невелькый щит, а в другой ланц або мотуз зоз тяжилом (напримѣр, мѣх з пѣском) на концю. Торзо становило ся так, обы ся вольно обертало на стовпѣ. Рыцарь мав на повном скаку поразити копиов щит сарацина и шиковно при том выгнути ся од удара мѣхом. Сарацины-тренажеры часто зарядили на рыцарскых турнирах як окремый вид соперництва.

В лїтї ся стримує в шпильковых, передовшыткым смерековых лїсах, часто ся обявує і в загородах і містьскых парках з достаточным поростом шпильковых стромів. Передовшыткым в часї зимы го можеме рідко обявити і в змішаных лїсах.

Конґо - найводнїша ріка централной Африкы і друга найводїша на Земли по Амазонцї. Кідь іде о довжку, із своїма 4 667 км друга найвекша в Африцї по Нілї. Єй басейн є в Африцї найвекшый і є другым найвекшым басейном на світї (опять по Амазонцї). Мать розлогу 3 680 000 km² і находить ся переважно в Конзькій панві і близкых горах.

В далшом часѣ сповняв душпастырскы повинности, в зачатку яко каплан, а пак як парох. З дозволом Святой Столицѣ служив во двох обрядах: византийском (грекокатолицком) и латинском (римокатолицком). Од року 1980 быв под дозором ШтБ (Штатной Безпекы) и была му заказована служба раз в Западной Словакии, а од року 1986 и во векшых парохиях Середной Словакии.

Тогды тыж дішло ку діференціації журналістікы подля области, котров ся занимала: економія, політіка, громада, забава, култура, шпорт… З наступом новых технолоґій (фотоґрафія, радіо, телевізія, електронічны медія) ся вывиваюуть стале новы професії, звышує ся россяг одберателїв такым способом спрацованой інформації і знижує ся час, котрый убігне міджі самов подїов і інформованю о нїй.

Належыть к великым видам чернетєй, росте до 42 - 49 цм, важыть 550 - 1300 ґ і в роспятю крыл мірять 67 - 75 цм. Так як і другы чернетї мать міцне тїло, дуже куртый хвіст і карк і взглядом к тїлу велику голову. Самець в свадьбянім шатї мать білый хырбет, крыла і бокы з мягко чорныма смужками, ясны червены очі, ґаштаново буру голову, сивый дзёбак з тмавым шпіцём і решта тїла переважно чорна. В простім шатї ся подобать саміцї, котра є переважно тмаво барнаста з яснїшыма боками, головов і часточно і крылами.

Тяж є статус, в котрім жена выносить жывых потомків од початя до добы, коли є потомство способне жывота мімо маткы. Говорить ся же жена є у тяжі або же жена є груба. Зачінять початём, што є процес оплоднїня і формованя зіґоты (оплоднена яєчна бунка по сплынутю самчой і самічой ґаметы), і кінчіть породом, цісарьскым рїзом, потратом або абортом (інтерупціов).

Гнїздить од апріля до авґуста а шторік мать векшынов дві зношкы з 2 аж 3 яйцями, котры кладе до добрї скрытой ямкы в земли а молодята опущають гнїздо по 9 - 10 днях жывота.

В своёму выступленію ôн подчерковав делікатность выносимого на референдум вопроса и убѣждав собравшыхся депутатôв в необходимости внесенія измѣненій в текст бюлетеня.